SKRIFTLIG FORESPOERGSEL E-1996/97 af Dietrich Elchlepp (PSE) til Kommissionen (9. juni 1997)

Om: Vedvarende energi - stoette og kontrol med anvendelsen af bevillingerne

1. Kommissionen bedres oplyse foelgende: I hvilket finansielt omfang og til hvilke projekter er der hidtil inden for rammerne af regionalstoette og landbrugsstoette afsat bevillinger til fremme af vedvarende energier?

2. Udoever Kommissionen kontrol med, om man i forbindelse med planlaegning i medlemsstaterne udnytter alle muligheder for regenerativ energiproduktion, og f.eks. ogsaa energiproduktion paa grundlag af biomasse? Har Kommissionen et overblik over, om bevillingerne anvendes oeremaerket og hvorfor eventuelt ikke?

3. Er det korrekt, at det THESEUS-solarprojekt paa Kreta, der oprindeligt blev planlagt med EU-stoette med sigte paa solarthermisk energiproduktion, nu maa vige for udelukkende konventionelt kraftvaerkbyggeri (dieselfyrede gasturbiner, dieselgeneratorer med svaer olie, dampkraftvaerker, der anvender svaer olie) i byer som Chania og Atherinolakos?

Hvorledes stemmer dette overens med graeske politikeres udtalelser og erklaeringer fra Kommissionen om, at Kreta skulle goeres til en model for teknologier vedroerende vedvarende energi?

Svar afgivet paa Kommissionens vegne af Christos Papoutsis (16. september 1997)

1. Inden for udvikling af landdistrikterne udgoer investeringsstoetten til vedvarende energi en del af foranstaltningen »udnyttelse af det stedlige potentiale«. Herunder finansieres flere projekter bl.a. biodieselproduktion paa basis af rapsfroe, bioethanolproduktion paa basis af hvede eller sukkerroer, udnyttelse af skovressourcer og forgasning af affald fra bionedbrydelige materialer, heriblandt staldgoedning og slagteriaffald. Da de individuelle projekter ikke identificeres i de godkendte programmer, er det vanskeligt at fastslaa det noejagtige stoettebeloeb.

Med hensyn til regionalstoette indgaar fremme af vedvarende energi i saerprogrammerne for hver af maal 1-medlemsstaterne. Stoetten til vedvarende energikilder, der for perioden 1994-1999 i alt udgoer 3 000 mio. ECU, vedroerer foelgende medlemsstater:

- Graekenland: 75,3 mio. ECU svarende til 8,7% af energiprogrammet

- Spanien: i alt 84,42 mio. ECU, hvoraf 26 mio. ECU stammer fra regionalprogrammerne og 56,42 mio. ECU fra et globaltilskud fra delprogrammet »energi«

- Irland: 8,6 mio. ECU svarende til 27% af delprogrammet »energi«

- Portugal: i alt 172,85 mio. ECU, hvoraf 70 mio. ECU repraesenterer 21,7% af delprogrammet »energi«; 12,95 mio. ECU kommer fra programmet for Madeira, 68,4 mio. ECU fra programmet for Azorerne og 21,5 mio. ECU fra REGIS II C.I for Azorerne.

I den foregaaende programmeringsperiode (1989-1993) har faellesskabsprogrammet Valoren ud af en samlet stoette paa 2 331 mio. ECU paa energiomraadet bidraget med 293,75 mio. ECU til forbedret udnyttelse af eget energipotentiel.

2. Kommissionen yder tilskud til planlaegning af vedvarende energi paa nationalt og regionalt niveau. I den forbindelse overvaager den, at alle muligheder for produktion af vedvarende energi undersoeges, herunder energiprodukter paa grundlag af biomasse. Beslutningen om ivaerksaettelse af saadanne planer og de naermere retningslinjer for deres gennemfoerelse er medlemsstaternes ansvar. Saerlige oplysningskampagner om anvendelse af biomasse til energiproduktion - markafgroeder, restprodukter fra skovbrug, affald og flydende biobraendsler - foranstaltes for at tilskynde medlemsstaterne til at overveje mulighederne paa dette omraade og traeffe de noedvendige foranstaltninger.

3. Nej, THESEUS-projektet vedroerer opfoerelsen af et solkraftvaerk til elproduktion med en kapacitet paa 52 megawatt i Fragokastello i praefekturet Chania (Kreta).

For oejeblikket befinder dette projekt sig - der finansieres af THERMIE-programmet (TE-235-96) - i planlaegningsfasen, hvor installationens dimentioner og placering vil blive fastlagt under hensyntagen til soldata og meteorologiske forhold samt efter aftale med de regionale energiplanlaegningmyndigheder paa Kreta.